[{"text_idx": "#000000", "text": "Pasintjare 236 lernantoj finis realtempan retan kurson de Esperanto por hispanlingvanoj, arang\u0302itan kunlabore de Kolombia Esperanto-Ligo, UEA kaj TEJO. Nun oni kolektas kontribuojn por financi la c\u0302i-jaran kurson, por kiu oni bezonas dek hispanlingvajn instruistojn."}, {"text_idx": "#000001", "text": "La alvoko de la nova kurso por financa subteno."}, {"text_idx": "#000002", "text": "En junio 2020 estis lanc\u0302ita novtipa, dumonata kurso de Esperanto por hispanlingvanoj en la reto. Temis ne pri lingvolerna retejo, sed tradicia kurso kun veraj instruistoj en rekta elsendo je difinitaj horoj, en grupoj kun ne pli ol dudek lernantoj."}, {"text_idx": "#000003", "text": "Oni atendis ke alig\u0302os maksimume cento da lernantoj, sed fakte venis pli ol sescent, rakontas Doniben Jimenez, prezidanto de Kolombia Esperanto-Ligo."}, {"text_idx": "#000004", "text": "\u2013 Ni lanc\u0302is alvokon por instruistoj kaj venis 48, el kiuj 30 restis kun ni. Tiel ni havis la s\u0302ancon krei grupojn kun ne pli ol 20 gelernantoj. Ni okazigis iom pli ol 320 klasojn. Fine de la kurso diplomig\u0302is 236 lernantoj, al kiuj UEA donacis bazan membrig\u0302on por la jaro 2020."}, {"text_idx": "#000005", "text": "Post la sukceso, KEL kaj UEA volas denove arang\u0302i la kurson, senpage por la lernantoj. Tamen estas multe da laboro, kaj kvankam UEA promesis subteni la c\u0302i-jaran kurson per 2 000 eu\u0306roj, necesas plia financa subteno, unuavice por pagi honorarion al la instruistoj, diras Doniben Jimenez."}, {"text_idx": "#000006", "text": "Doniben Jimenez kun la kato Balu\u0301."}, {"text_idx": "#000007", "text": "\u2013 Por la c\u0302i-jara versio, ni lanc\u0302is monkolekton. Krome, ni ricevis plurajn petojn el Hispanio, por denove okazigi la kurson. En la pasinta versio estis jam multaj eu\u0306ropanoj kiuj partoprenis. C\u0302e ili estis la 1-a horo nokte kaj ili estis tie c\u0302i, sekvante la kurson. Pro tio, ni kreis grupon por Hispanianoj. Ni invitis HEF partopreni la projekton kaj nun ili donacos mil pliajn eu\u0306rojn. Tiel ni povas dungi 15 instruistojn. C\u0302iu instruisto havos maksimume 30 gelernantojn."}, {"text_idx": "#000008", "text": "Oni jam havas sufic\u0302e da mono por 450 novaj lernantoj, sed se la kolekto sukcesos, eblos akcepti pliajn, diras Doniben Jimenez. Kaj jam multaj montris interesig\u0302on."}, {"text_idx": "#000009", "text": "\u2013 Antau\u0306 unu semajno ni lanc\u0302is la alvokon, nur per afis\u0302o en Facebook kaj Instagram, kaj jam alig\u0302is 185 kandidatoj. Mi diras \u201dkandidatoj\u201d, c\u0302ar por garantii bonan lernadon, ni elektos lau\u0306 respondoj en la alig\u0302o tiujn, kiuj sincere emas kaj volas lerni."}, {"text_idx": "#000010", "text": "Libera Folio: C\u0302u la iniciato estas inspirita de tio, ke oni nun devas fari c\u0302ion malc\u0302eeste?"}, {"text_idx": "#000011", "text": "\u2013 Ni havis la ideon jam delonge, plurajn kursojn kun tiu sama metodologio ni okazigis c\u0302eeste. Ni havis preta la infrastrukturon por okazigi la sesiojn per Teams, por varbi gelernantojn, por au\u0306tomate taksi gramatikaj\u0302ojn. La pandemio estis kiel pus\u0302anto de la iniciato."}, {"text_idx": "#000014", "text": "Al la kurso por hispanlingvanoj mi deziras plenan sukceson.\nLa finlernintoj partoprenu la virtualajn kunvenojn proponatajn de "}, {"text_idx": "#000018", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]